हेरिटेज ट्रैक: ट्रेन की स्पीड 27 होते ही लगेंगे ब्रेक
manoj.apreja@dbcorp.in
सितंबरमेंचार्टर्ड ट्रेन के ओवर स्पीड होने की वजह से कालका-शिमला हेरिटेज ट्रैक पर हुए रेल हादसे के बाद रेलवे ने हेरिटेज ट्रैक पर चलने वाली ट्रेनों की स्पीड लिमिट तय कर दी है। उत्तर रेलवे अंबाला मंडल के डीआरएम दिनेश कुमार ने बताया कि अब इस रेलमार्ग पर चलने वाली ट्रेनों के इंजनों में एक नई टेक्निक विकसित की गई है। पहाड़ों पर चल रही टॉय ट्रेन की स्पीड 23 किलोमीटर प्रतिघंटा की रफ्तार होते ही इंजन में बजर बजना शुरू हो जाएगा। ट्रेन की स्पीड 27 किलोमीटर जैसे ही होगी उसमें ऑटोमेटिक ब्रेक लग जाएंगे। यह व्यवस्था ड्राइवर को सचेत रहने के लिए की गई है। नई व्यवस्था का ट्रायल भी हो चुका है।
शनिवार को रेलवे बोर्ड के सेक्रेटरी गंगाराम अग्रवाल को इसका ट्रायल भी दिखाया गया। अंबाला मंडल के डीआरएम दिनेश कुमार के साथ सेक्रेटरी गंगाराम अग्रवाल ने रेलवे ट्रैक का दौरा किया था। डीआरएम दिनेश कुमार ने बताया कि सेक्रेटरी ने ट्रैक को सुरक्षित बताया। हालांकि ट्रैक पर कुछ जगहों पर कूड़ा-कचरा दिखा, जिसे उन्होंने तुरंत साफ कराने के निर्देश दिए।
न्यू ईयर सेलिब्रेशन: टाॅय ट्रेनों में फुल रश
न्यूईयर सेलिब्रेशन ज्यादातर यहां के लोग शिमला जाना पसंद करते हैं। वैसे भी क्रिसमस से पहले बर्फबारी होने के चलते शिमला सैलानियों के लिए हॉट डेस्टिनेशन बना हुआ है। कालका-शिमला के बीच चलने वाली सभी ट्रेनों में पैर रखने तक की जगह नहीं है। हालांकि रेलवे ने दो स्पेशल ट्रेनें चलाई हैं, इसके बावजूद किसी भी ट्रेन में सीट खाली नहीं है। यहां तक झरोखा और चार्टर्ड कोच में भी एडवांस में बुक हैं। कालका रेलवे स्टेशन के एसएस एमपी पटेल ने बताया कि लग्जरी ट्रेनें फुल चल रही हैं। एक हॉली डे स्पेशल ट्रेन जो सुबह 7 बजे कालका से चल रही है, इसमें दो कोच लग्जरी, दो चेयरकार और एक नॉर्मल चल रही है। इसमें करंट बुकिंग हो रही है।
13 सितंबर को कालका-शिमला रेलमार्ग पर एक ब्रिटिश सैलानियों को ले जा रही एक चार्टर्ड ट्रेन परवाणू के पास डिरेल होने के चलते यूके की दो महिलाओं की मौत हो गई थी और 13 ब्रिटिश सैलानियों के घायल हो गए थे। मामले की गंभीरता से लेते हुए घायलों को देखने भारत में ब्रिटिश हाई कमिश्नर जेम्स बेवन चंडीगढ़ पहुंचे थे। इसके बाद कमिश्नर रेलवे सेफ्टी ने रेलमार्ग का इंस्पेक्शन किया था। जांच में पाया गया था कि ट्रेन के ओवर स्पीड होने की वजह से यह हादसा हुआ। इसके बाद उत्तर रेलवे अंबाला मंडल ने ड्राइवर और को ड्राइवर को चार्जशीट कर दिया था। इसके बाद उन्हें सस्पेंड कर दिया था।
hin_Deva lmo_Latn hin_Deva hin_Deva kas_Deva hin_Deva hin_Deva